ફિલ્મની શરૂઆતમાં સંજય દત્ત (રણબીર કપૂર) તેની એક બાયોગ્રાફી લખાવે છે, પરંતુ રાઇટર તેની સરખામણી મહાત્મા ગાંધી સાથે કરે છે. આ દરમિયાન સંજય દત્તને સુપ્રીમ કોર્ટ તરફથી જેલની સજા સંભળાવવામાં આવે છે. અને તે જ રાત્રે સંજય આત્મહત્યાનો પ્રયાસ કરે છે. ત્યારે તેની પત્ની માન્યતા દત્ત (દિયા મિરઝા) તેની મુલાકાત એક મોટા લેખક વિની (અનુષ્કા શર્મા) સાથે કરાવે છે. સંજય અને માન્યતા ઇચ્છે છે કે તેમના જીવનના સત્યનો પરિચય તમામ લોકોને થાય. વિનીને સંજય પોતાની વાર્તા સંભળાવે તે પહેલા સંજયનો જૂનો મિત્ર ઝુબિન (જિમ સરભ) સંજયની વાર્તા કંઇ અલગ રૂપમાં અને સંજયને ખરાબ ગણાવી વિનીને કહે છે.